Document ID: 32000R1473

32000R1473
L 171/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1473/2000 НА КОМИСИЯТА
от 10 юли 2000 година
за определяне на намалените селскостопански компоненти и допълнителните мита, прилагани от 1 юли 2000 година за внос в Общността на някои стоки, предмет на Регламент (ЕО) № 3448/93 на Съвета съгласно европейските споразумения за асоцииране
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), последно изменен с Регламент (ЕО) № 2491/98 (2) на Съвета, и по-специално член 7 от него,
като има предвид, че:
(1)
Приложение II към Регламент (ЕО) № 27/1999 на Съвета от 21 декември 1998 г. относно приемане на автономни и временни мерки за преференциалните търговски споразумения с Полша, Унгария, Словакия, Чешката република, Румъния и България за някои преработени селскостопански продукти (3) определя базовите суми, които се вземат под внимание при изчисляване на намалените селскостопански компоненти, приложими при внос, inter alia, от Полша от 1 юли 2000 г.
(2)
Митата вследствие тези мерки не могат да превишават митата, прилагани съгласно Общата митническа тарифа.
(3)
Регламент (ЕО) № 1460/96 на Комисията (4), изменен с Регламент (ЕО) № 2495/97 (5), създава подробни правила за прилагане на преференциалните търговски режими, прилагани за някои стоки, получени от преработката на селскостопански продукти, както се предвижда в член 7 от Регламент (ЕО) № 3448/93,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя намалените селскостопански компоненти, прилагани от 1 юли 2000 г. за внос на стоки, предмет на Регламент (ЕО) № 3448/93, за които с преференциални споразумения, сключени със съответните страни, се предвижда намаление на селскостопанския компонент, както и съответното намаление на допълнителните мита.
Член 2
Сумите, посочени в приложения I и II, се прилагат за внос от Република Полша при условията, определени в съответствие с протокол 3 към Споразумението за търговия и свързани с търговията мерки, сключено с Република Полша.
Член 3
Настоящият регламент влиза в сила в деня на публикуването му в Официалeн вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юли 2000 година.

Labels: 3
15
17
18